b"\n_START_ARTICLE_\nAlzina de Sant Medir\n_START_SECTION_\nEntorn\n_START_PARAGRAPH_\nEst\xc3\xa0 situada al costat de l'Ermita de Sant Medir, a l'extrem sud del municipi i en un rac\xc3\xb3 molt estimat pels santcugatencs. Cada 3 de mar\xc3\xa7 un bon grapat de gent s'aplega a l'ermita per tal de celebrar l'efem\xc3\xa8ride del patr\xc3\xb3 del municipi (Sant Medir). Un xic m\xc3\xa9s enll\xc3\xa0 del temple, al costat de la pista, s'alcen aquest parell d'alzines.\n_START_SECTION_\nAspecte general\n_START_PARAGRAPH_\nL'alzina grossa est\xc3\xa0 en molt bon estat. La petita presenta l'interior del tronc podrit i dues grans branques amputades, la qual cosa li atorguen una silueta irregular i for\xc3\xa7a peculiar.\n_START_SECTION_\nAcc\xc3\xa9s\n_START_PARAGRAPH_\nEs pot arribar a l'ermita en cotxe si prenem la pista d'acc\xc3\xa9s que surt de la carretera de la Rabassada (BP-1417), un quil\xc3\xb2metre abans d'at\xc3\xa8nyer el trencall del Tibidabo. Aix\xc3\xb2 no obstant, \xc3\xa9s molt millor accedir-hi a peu des de Sant Cugat, resseguint la pista que passa pel Pi d'en Xandri des de l'avinguda de les Corts Catalanes, al sud-est del nucli urb\xc3\xa0. Coordenades UTM: 31T X0426723 Y4588520."